เรื่องร้องเรียน: ขอความอนุเคราะห์ตัดกิ่งไม้บดบังป้ายชื่อซอยเลียบวารี 71 หน้าชุมชนแผ่นดินทองภักดีทำประชาชนวิ่งเลยซอยหาซอยในการติดต่อกับผู้พบปะไม่เจอขอบคุณครับ
การดำเนินการของเจ้าหน้าที่: - ฝ่ายรักษาความสะอาดฯ สำนักงานเขตหนองจอก ได้ตรวจสอบและดำเนินการดังนี้ 1. ได้ดำเนินการเข้าตัดต้นไม้บริเวณ ป้ายชื่อซอยเลียบวารี71 หน้าชุมชนแผ่นดินทองภักดีธรรม เพื่อลดทอนความสูง ไม่ให้บดบังทัศวิสัยในการมอง ให้ประชาชนใช้สัญจรได้สะดวกตามนโยบายผู้ว่าราชการกรุงเทพมหานคร  2. มีการจัดทำแผนการตัดต้นไม้ประจำปีอยู่แล้ว ในการตัดต้นไม้สาธารณะในพื้นที่ทั้งหมด 3. สำนักงานเขตหนองจอกเป็นพื้นที่ขนาดใหญ่เป็นอันดับหนึ่งของกรุงเทพมหานคร มีพื้นที่ขนาด 236 ตารางกิโลเมตร มีการปลูกต้นไม้เพิ่มขึ้นจำนวนมากตามนโยบายของผู้บริหารกรุงเทพมหานคร  4. ปัจจุบันต้นไม้สาธารณะในความรับผิดชอบมีจำนวนมากขึ้น และต้นไม้ส่วนบุคคลตามที่ประชาชนได้แจ้งคำร้องให้ตัด ต้นไม้ของโรงเรียน วัด มัสยิด ศาสนสถานต่างๆ ทำให้ความรับผิดชอบในการดูแลและต้องตัดต้นไม้มีจำนวนมาก ประกอบกับอัตรากำลังเจ้าหน้าที่จำนวนเท่าเดิม ทำให้การทำงานยังไม่ทันกับปริมาณงานที่เพิ่มขึ้น 5.ติดต่อสอบถามการให้บริการของฝ่ายรักษาความสะอาดและสวนสาธารณะ โทร 025431478 -การให้บริการตัดแต่งต้นไม้ ตัดโค่น ขุดย้ายต้นไม้  -การให้บริการด้านเก็บกวาด เก็บขนมูลฝอย  -การให้บริการเก็บไขมัน -การให้บริการสูบสิ่งปฏิกูล
ความเห็นของผู้แจ้ง: ประชาชนที่อยู่ในชุมชนภักดีธรรม ขอบคุณผู้เกี่ยวข้องสำนักงานเขตและเจ้าหน้าที่ฝ่ายปฏิบัติการทุกท่าน ที่เร่งรัดตัดกิ่งไม้โดยฉับพลันเพิ่มความสะดวกกับผู้ติดต่อในซอยเลียบวารี 71 ไม่หลงไม่เลยอีกแล้วขอบคุณอีกครั้งครับ
พื้นที่: แขวงโคกแฝด เขตหนองจอก กรุงเทพมหานคร